
Beredskapsplan for NTNU

Beredskapsplanen angir hvordan krisesituasjoner skal håndteres ved NTNU. Målet er å gi de som håndterer situasjonen en praktisk anvisning for:

· hva som skal gjøres, 
· av hvem og 
· i hvilken rekkefølge. 
Om den aktuelle situasjonen skal håndteres som en krise etter denne planen, avgjøres av lokal eller sentral kriseleder avhengig av krisens omfang og medieoppmerksomhet. 
Beredskapsplanen bygger på følgende prinsipper:

· ansvar
 – krisen skal håndteres av den som har det daglige ansvar og myndighet

· likhet 
 – kriseorganisasjonen skal være mest mulig lik den daglige organiseringen

· nærhet  – kriser skal håndteres på lavest mulig nivå

Beredskapsplanen er et supplement til det systematiske HMS-arbeidet der hovedfokus er på forebyggende arbeid og skadebegrensning. Det finnes bl.a. retningslinjer for brannvern, strålevern, håndtering av farlige stoffer, ulykker og skader, samt feltarbeid og ekskursjoner i Norge og utlandet. 

1. VARSLING OG KRISELEDELSE

1.1 VARSLINGSPLAN
	Varslingsplan ved kriser og ulykker

Den som først blir oppmerksom på ulykke/krisesituasjon, er ansvarlig for varsling 
og skal gi eventuell førstehjelp.
                          Nødnummer:

                     Brann           110

                     Politi             112

                     Ambulanse   113

                   Ring så din nærmeste overordnede eller:

                                    800 80 388 

                                    (vaktselskap)

                   Utenom normal arbeidstid kan du også ringe

                   NTNUs interne vakttjeneste: 918 97 373 eller 918 97 374
Husk å oppgi:

( hvem du er

( hva som har skjedd

( hvor skade-/ulykkesstedet er

Norges teknisk-naturvitenskapelige universitet


Nærmeste overordnede eller vaktselskap (SIEMENS Building Technologies AS) er ansvarlig for videre varsling til stedlig kriseledelse.
1.2 KRISELEDELSE 
Lokal kriseledelse ved fakultetene består av dekanus (kriseleder) og fakultetsdirektør. Ved de enheter som ikke har fakultetsdirektør, blir det den dekanus bemyndiger som sammen med seg selv utgjør lokal kriseledelse. Sentraladministrasjonen (inkl. Teknisk avdeling og Universitetsbiblioteket), Vitenskaps​museet og BIBSYS har egne lokale kriseledelser.
Sentral kriseledelse består av rektor (kriseleder), universitetsdirektør, informasjons​​direktør og direktør for teknisk avdeling.

Kriseledelsen:

· har myndighet til å treffe de nødvendige beslutninger i en akutt situasjon. 
· skal vurdere om lokal og/eller sentral aksjonsplan skal iverksettes. 
· har ansvaret for at nødvendig varsling blir gitt internt og eksternt.

· tar beslutning om eventuell nedtrapping eller avblåsning av aksjon.


1.3 AKSJONSPLAN
Aksjonsplanen har 2 nivåer:  
· Lokal aksjonsplan for kriser av mindre omfang og medieinteresse.
· Sentral aksjonsplan for kriser av større omgang og medieinteresse.
	LOKAL AKSJONSPLAN 
	ANSVAR: LOKAL KRISELEDELSE

	Hendelse
	Tiltak

	Hendelse av mindre omfang

· Mindre ulykke
· Dødsfall
· Andre hendelser der det normalt ikke vil være stor interesse fra presse og andre media
· Mindre strafferettslige forhold

	Varsle og samle lokal kriseledelse (se varslingsliste). 

Kalle inn nærmeste leder og krisepersonell etter behov 

(se interne aktører). 

Varsle:

· Informasjonsdirektøren ved NTNU

· evnt. berørte institusjoner (Sintef, St.Olav, evt. andre)

· SiT dersom studenter er berørt 

Vurdere behov for å igangsette sentral aksjonsplan.
Føre loggbok om info inn/ut, avgjørelser og utførte oppgaver.

Kontakt og samordning med evt. eksternt hjelpeapparat (brannvesen, politi, lege/sykehus). 

Opprette og bemanne aksjonssenter etter behov.

Sørge for adekvat informasjon til alle berørte og informasjonsdirektøren.

Evt. arrangere minnesamvær

Etterarbeid og debriefing
Rapportering

	SENTRAL AKSJONSPLAN
	ANSVAR: SENTRAL KRISELEDELSE

	Hendelse
	Tiltak

	Større ulykke
· Dødsulykke eller personskade der studenter eller ansatte er involvert

· Leteaksjon

Alvorlig epidemisk sykdom

har rammet studenter eller ansatte

Brann eller eksplosjon

(
personskade
(
større materiell skade

Uventet hendelse 

· som vil ha konsekvenser for mange ansatte/studenter
· som vil føre til stor pågang fra media
· som dreier seg om alvorlig strafferettslige forhold og hvor politiet er koplet inn.

	Varsle og samle sentral kriseledelse (se varslingsliste). 
Kalle inn lokal kriseleder og krisepersonell etter behov 

(se interne aktører). 

Varsle:

· evnt. berørte institusjoner (Sintef, St.Olav, evt. andre)

· SiT dersom studenter er berørt 

Kontakt og samordning med eksternt hjelpeapparat (brannvesen, politi, lege/sykehus)

Føre loggbok om info inn/ut, avgjørelser og utførte oppgaver.
Sørge for at følgende blir opprettet: 

· aksjons- og informasjonssenter

· evnt. omsorgssenter

I samråd med politiet vurdere behov for å opprette:

· pårørendesenter

· pårørende svartelefon

Ivareta informasjonsoppgaver internt og eksternt.

Evt. arrangere minnesamvær

Etterarbeid og debriefing. 

Rapportering


1.4 VARSLINGSLISTE
NTNUs varslingsliste omfatter sentral kriseledelse og de lokale kriseledelsene. 
Fakultetene og den sentrale ledelse skal dessuten utarbeide varslingslister for eget internt bruk. Listen skal inneholde opplysninger som gjør det lett å innkalle nødvendig personell. 
Andre organisasjoner som er berørt skal varsles. For fakulteter som er samlokalisert med andre organisasjoner (SINTEF, St. Olavs hospital, SiT osv.) skal navn på kriseledere ved organisasjonene være oppført på fakultetenes varslingslister. 

Ved krisesituasjoner der studenter er involvert skal SiTs kriseteam varsles. 
Krisepersonell innkalles løpende etter behov avhengig av hva slags situasjon som har inntruffet. Flere interne og eksterne aktører kan gi råd og bistand til kriseledelsen.
Utvalgt krisepersonell skal være utstyrt med nødvendige nøkler, mobiltelefon og parkeringstillatelser.

Når hendelsen skjer utenfor NTNUs område, skal de samme prosedyrer for informasjon til media, pårørende, medstudenter og tilsatte følges som ved ulykker innenfor universitetets område. 

1.5 INFORMASJONSHÅNDTERING
Rektor har det overordnede informasjonsansvaret i krisesituasjoner ved NTNU. I praksis håndheves det slik:

Lokal aksjonsplan

Ved kriser som omfattes av lokal aksjonsplan er dekanus informasjonsansvarlig. Ved de enheter som ikke har fakultetsdirektør, blir dekanus både lokal kriseleder og informasjonsansvarlig. Lokal kriseleder skal informere Informasjonsavdelingen om krisen så snart som mulig og vurdere behov for informasjonsassistanse fra Informasjonsdirektøren. 
Sentral aksjonsplan
Ved kriser som omfattes av sentral aksjonsplan er rektor informasjonsansvarlig. Ansvaret håndheves i samråd med og med støtte fra rektor eller den denne bemyndiger. 
Kriseinformasjonsplan
Informasjonsavdelingen skal sikre at informasjonsarbeidet i forbindelse med en krisesituasjon utøves profesjonelt og effektivt og bidra til å begrense krisens skadevirkninger. 

Informasjonsavdelingen har ansvar for å innkalle egen kriseinformasjonsstab og bemanne sentralbord, samt opprette informasjonssenter og pressesenter i henhold til kriseinformasjonsplanen. 
Pårørende svartelefon

Ved uønskede hendelser ved NTNU der politiet er involvert, vil i første rekke politiet bestemme om det skal opprettes pårørende svartelefon. I samråd med politiet kan NTNUs sentrale kriseledelse bestemme at NTNU skal opprette egen pårørende svartelefon. 
HMS-seksjonen er tillagt ansvar for opprettelse og drift av pårørendes svartelefon.

1.6 AKSJONSSENTER


Alle som skal håndtere krisesituasjoner etter sentral og lokal aksjonsplan skal ha øremerket lokaler med plass til møtevirksomhet for kriseledelse. Nødvendige tele- og datalinjer skal være tilgjengelige i lokalet. 

For sentral aksjonsplan er det øremerket lokaler til informasjonssenter i Hovedbygningen på Gløshaugen og i bygg 1 på Dragvoll (se informasjonsplanen). Aksjonssenter samlokaliseres med informasjonssenteret. 
2. STØTTE OG OMSORGSTILTAK
Ved en større ulykke eller annen alvorlig hendelse vil man få pågang fra pårørende og andre som vil ha behov for informasjon og ulike former for ivaretagelse. Ved henvendelser som har vært en betydelig psykisk påkjenning, vil det være store helsegevinster å hente ved enkelte støtte- og omsorgstiltak i egen organisasjon overfor eget innsatspersonell, berørte ansatte og studenter. 

Sentral kriseledelse skal sammen med politiet vurdere behov for og eventuelt sørge for at det opprettes omsorgssenter og/eller pårørendesenter.  

2.1 Omsorgssenter

Omsorgssenteret skal være et sted hvor NTNUs innsatspersonell, berørte ansatte og studenter blir ivaretatt, får nødvendig informasjon og eventuell oppfølging i forbindelse med uønskede hendelser. 
HMS-seksjonen er tillagt opprettelse og drift av omsorgssenteret.
2.2 Pårørendesenter

Pårørendesenteret skal være et sted hvor pårørende møtes uforstyrret og får informasjon. Med pårørende menes familie og nært relaterte til ansatte og studenter ved NTNU som har vært involvert i en uønsket hendelse. NTNUs pårørendesentere kan være aktuelt å opprette i de tilfeller der det ikke er naturlig for politiet å opprette pårørendesenter. Ved større uønskede hendelser kan pårørendesentert være et supplement til politiets pårørendesenter. 

HMS-seksjonen er tillagt opprettelse og drift av pårørendesenteret. 
3. ETTERARBEID

3.1 Debriefing

Kriseledelsen har ansvar for å vurdere den totale belastningen som krisepersonell utsettes for under en pågående kriseaksjon.  På bakgrunn av dette har kriseledelsen ansvar for at det settes i verk målrettede tiltak for å unngå senskader hos de personer som har deltatt.  

Ved større kriseaksjoner skal det arrangeres formelle debriefinger, der alle som har vært involvert har møterett og -plikt. Debriefingen ledes av kriseledelsen, som sørger for at det blir ført referat. Kriseledelsen er ansvarlig for at relevant fagkompetanse innhentes.
3.2 Oppfølging av involverte

Det kan være behov for videre oppfølging av involverte – studenter, ansatte og pårørende – spesielt i forbindelse med dødsfall eller alvorlig ulykke. Oppfølgingen kan omfatte sykebesøk, minnestund og deltagelse i begravelse (se Plan for sorgarbeid ved NTNU). 


Det kan også være behov for juridisk-administrativ bistand i forbindelse med sykdom, uførhet, permisjon, forsikring osv. 
3.3 Loggbok og rapportering

Den enkelte kriseleder har ansvaret for at det blir ført loggbok m/dato og klokkeslett for:

· skriftlig og muntlig informasjon inn/ut (informasjonslogg) og 
· alle avgjørelser som tas mens kriseledelsen er operativ (beslutningslogg), 
samt utførte oppgaver.
	Dato og klokkeslett
	Fra hvem
	Til hvem
	Informasjon/avgjørelser/utførte oppgaver

	
	
	
	


Meldinger og beskjeder som gis bør i størst mulig grad nedtegnes og oppbevares/arkiveres.
Etter en kriseaksjon eller større øvelse skal alle fakulteter som har vært involvert i aksjonen, skriftlig rapportere følgende:

· Kortfattet beskrivelse av fakultetets/enhetens oppgaver og innsats under aksjonen

· Positive og negative erfaringer med samarbeidet med interne og eksterne aktører

· Erfaringer med fakultetets varslingsrutiner og eventuelle forslag til endringer

· Eventuelle forslag til endringer i kriseberedskapsplanen.

Den enkelte kriseleder har ansvar for at rapporten sendes Organisasjonsavdelingen. 
4. VEDLIKEHOLD AV BEREDSKAPSPLANEN 

Vedlikehold av NTNUs beredskapsplaner er et lederansvar. Planer oppdateres løpende og senest innen utgangen av oktober hvert år. De skal revideres minst hvert 4. år. 

Øvelser bør gjennomføres årlig. Det bør dessuten gjennomføres risiko- og sårbarhetsanalyser som ledd i forberedelse av øvelser og revisjon av planene. 
	Planer som inngår i NTNUs beredskap


	Ansvar for vedlikehold av planene 

	NTNUs beredskapsplan

NTNUs varslingsliste
	Organisasjonsavdelingen

	Lokale beredskapsplaner
Interne varslingslister lokalt
	Fakultetene, Sentraladministrasjonen, 
VM og BIBSYS

	Kriseinformasjonsplan
	Informasjonsavdelingen

	Plan for omsorgsenter

Plan for pårørende senter

Plan for pårørende svartelefon

Plan for sorgarbeid

SiT-avtale om levering av mat og drikke

Relevante HMS-retningslinjer
	HMS-seksjonen

	Plan for brannvernberedskap og evakuering
	Teknisk avdeling


Oppdatert varslingsliste og revidert beredskapsplan legges ut på NTNUs intranett og sendes per e-post til alle på NTNUs varslingsliste, brannvernleder, HMS-sjef, Seksjonssjef for studentservice, samt ulykkesleder ved Sintef og personaldirektør ved SiT.
NTNUs kriseledelse skal selv sørge for å ha papirkopi tilgjengelig. 

